סוניק - הסרט (באנגלית: Sonic The Hedgehog; בתרגום חופשי, "סוניק הקיפוד") הוא סרט פעולה-קומי בהנפשה ממוחשבת ולייב אקשן המבוסס על זיכיון משחקי הווידאו "סוניק הקיפוד" של חברת סגה. הסרט נכתב על ידי פטריק קייסי(אנ'), ג'וש מילר(אנ') ואורן עוזיאל, עלילתו נכתבה על ידי ואן רוביצ'אוקס ואיוון סאסר, ובויים על ידי ג'ף פאולר(אנ') (בהופעת הבכורה שלו). בסרט מככבים בן שוורץ(אנ') בתפקיד סוניק הקיפוד וג'ים קארי בתור הנבל הראשי, דוקטור רובוטניק, לצד ג'יימס מרסדן בתפקיד טום ווצ'ובסקי, טיקה סאמפטר(אנ'), אדם פלי(אנ') וניל מקדונו. הסרט הוא מיזם אמריקאי-יפני בין פראמאונט אנימציות, Original Film, סגה, Blur Studio ו-Marza Animation Planet, ומתוכנן לצאת בארצות הברית ב-14 בפברואר 2020 על ידי פראמאונט.
טום ווצ'ובסקי (ג'יימס מרסדן), קצין במשטרת סן פרנסיסקו שהפך לשריף בעיירת גרין הילס, מסייע לסוניק (בן שוורץ), קיפוד כחול דמוי אדם, להתחמק מהממשלה, לאסוף את הטבעות שלו ולהביס מדען מטורף בשם דוקטור רובוטניק (ג'ים קארי).
סוניק (בן שוורץ) - קיפוד כחול דמוי אדם שיכול לרוץ במהירות על-קולית וצריך לברוח מהממשלה.
טום ווצ'ובסקי (ג'יימס מרסדן) - קצין לשעבר במשטרת סן פרנסיסקו שהופך לשריף בעיירת גרין הילס ומתיידד עם סוניק כדי לעזור לו להביס את דוקטור רובוטניק.
טיקה סאמפטר - דוקטור אנני ווצ'ובסקי.
דוקטור איבו רובוטניק (ג'ים קארי) - מדען מבריק אך מטורף המתכנן להשתלט על העולם ולעצור את סוניק.
אדם פלי - שוטר בגרין הילס וחברו של טום ווצ'ובסקי.
ניל מקדונו - מייג'ור בנינגטון.
סטון (לי מג'דוב) - סוכן שעובד קרוב לדוקטור רובוטניק.
פרנק טרנר - קארל המשוגע.
סוני רכשו את הזכויות להפיץ סרט על סוניק הקיפוד בשנת 2013. ב-10 ביוני 2014 הוכרז הסרט כמיזם משותף בין סוני ל-Marza Animation Planet, וכי הוא יופק על ידי ניל ה' מוריץ, טקשי איטו, מי אונישי וטורו נקהרה, ועלילתו תיכתב על ידי ואן רוביצ'אוקס ואיוון סאסר. בפברואר 2016 הכריז האג'ים סאטומי, מנכ"ל סגה, כי הסרט יצא ב-2018. טים מילר וג'ף פאולר נשכרו בשנת 2016 כדי לפתח את הסרט. פטריק קייסי, ג'וש מילר ואורן עוזיאל כתבו את התסריט.
ב-2 באוקטובר 2017 פראמאונט הודיעו כי רכשו את הזכויות לסרט מסוני. עם זאת, רוב צוות ההפקה נשאר ללא שינוי. בפברואר 2018 הוכרז כי הסרט ישוחרר בנובמבר 2019.
ב-29 במאי 2018, פול ראד ניהל מגעים לגילום דמותו של טום ווצ'ובסקי, "שוטר שמתיידד עם סוניק וחובר אליו כדי לעצור את דוקטור רובוטניק", אך יום לאחר מכן, ג'יימס מרסדן אושר לגילום תפקיד זה. ביוני 2018 אושר ליהוקה של טיקה סאמפטר. ג'ים קארי אושר לגילום דמותו של דוקטור רובוטניק. בחודש אוגוסט בן שוורץ אושר לדיבוב דמותו של סוניק הקיפוד. כמה ימים לאחר מכן, אדם פלי וניל מקדונו הצטרפו לצוות השחקנים. דבס הווארד ואלפינה לוק כבר הצטרפו לצוות השחקנים.
שלב הצילומים החל ב-24 ביולי 2018, ונגמר בונקובר, קולומביה הבריטית, ליידיסמית' ואי ונקובר ב-16 באוקטובר 2018. קדם הפקה החל ונגמר בחודש אוקטובר של אותה שנה בניו יורק.
האפקטים החזותיים מסופקים על ידי Industrial Light & Magic, Blur Studio, Digital Domain ו-Moving Picture Company. צוות ההפקה יצר גרסה מציאותית של סוניק, והם הוסיפו פרווה, נעלי ריצה חדשות, שתי עיניים נפרדות ועוד מבנה גוף דמוי אדם. הם השתמשו בטד, דובי אנושי מסדרת הסרטים טד, כהסתמכות להכנסת דמות מונפשת לעולם האמיתי. מפיק ההנהלה טים מילר אמר "זה יהיה מוזר וירגיש כאילו הוא מתרוצץ בעירום אם הוא היה מין דבר דמוי לוטרה. פרווה תמיד הייתה בשבילנו, ומעולם לא שקלנו אחרת. זה חלק של מה שמשלב אותו לתוך העולם האמיתי והופך אותו ליצור אמיתי". לדברי מילר, סגה לא היו "מאושרים לגמרי" עם עיצוב העיניים של סוניק.
ב-2 במאי 2019 הודיע פאולר בחשבון הטוויטר שלו כי סוניק יעוצב מחדש לפני שחרורו של הסרט, בשל התגובות החריפות של הקהל נגד העיצוב בטריילר הראשון. תאריך השחרור של הסרט לחודש נובמבר נשאר ללא שינוי, מה שעורר חששות כי שיפור העיצוב של סוניק יגרום לצוותי האפקטים החזותיים לעבוד יתר על המידה, אך במאי 2019, פאולר הודיע בטוויטר כי הסרט יצא ב-14 בפברואר 2020.
בפברואר 2019 Junkie XL חתם על הלחנת פסקול הסרט.
כרזת הסרט שוחררה ב-10 בדצמבר 2018, והיא חושפת את העיצוב המחודש של סוניק. מעריצים רבים הגיבו בשלילה לעיצוב במדיה החברתית, והשוו אותו לסרט אחר מ-2019 המבוסס על משחק וידאו באותו השם, פוקימון: הבלש פיקאצ'ו, בו נוספו עור ופרווה לדמויות פוקימון. חברים לשעבר מ-Sonic Team, שיצרו את משחקי סוניק המקוריים, הביעו הפתעה על העיצוב.
כרזה שנייה הודלפה באינטרנט זמן קצר לאחר שחרורה של הראשונה. כמה מהמעריצים ציינו כי רגליו של סוניק ממוקמות באופן לא טבעי, ויצרו מם אינטרנט שבו הם משנים את המיקום של סוניק. דף הטוויטר של הסרט פרסם תמונה של סוניק מתחבא מאחורי שלט ובו רשום "בנאדם לא יכול להתפתח?". מספר תמונות הקשורות לסרט הודלפו במרץ 2019; יוג'י נאקה, הנשיא לשעבר של Sonic Team, הופתע מהעיצוב והרגיש שהיחס בין הראש והבטן של סוניק היה לא מאוזן.
הטריילר הראשון הוקרן לראשונה ב-4 באפריל 2019 ב-CinemaCon בלאס וגאס, ושוחרר לציבור ב-30 באפריל 2019. הטריילר קיבל ביקורות שליליות בעיקר, בעיקר בגלל המראה האנושי של סוניק. עם זאת, רבים שיבחו את תפקידו של קארי בתור דוקטור רובוטניק. השימוש בשיר "Gangsta's Paradise" של קוליו בתור מוזיקת רקע זכה גם כן לביקורות שליליות. לעומת זאת, שון קיין מ-CNET שיבח את ההומור והאזכורים למשחקים. הטריילר קיבל 20 מיליון צפיות ביוטיוב תוך יומיים לאחר שחרורו.
הסרט היה אמור לצאת ב-2018 על ידי סרטי קולומביה. חברת פראמאונט הכריזה שעקב תפנית הסרט יצא ב-15 בנובמבר 2019, לפני שהשתנה שוב. לאחר מכן, הסרט הוקדם ל-8 בנובמבר 2019. ב-24 במאי 2019 הודיע פאולר כי הסרט נדחה כדי "לעשות את סוניק בדיוק כמו שצריך".
אוחזר מתוך "https://he.wikipedia.org/w/index.php?title=סוניק_-_הסרט&oldid=25686709"
דף זה נערך לאחרונה ב־16:22, 10 ביוני 2019.